Publication: Magyar Közlöny
Issue: MK-2003-85 (Year: 2003, Number: 85)
Era: 1990-2004
Section: 1993. évi LXXIX. törvény (a továbbiakban: Kt.) a következõk szerint módosul:
Paragraph Index: 170

(4) A Kt. 52. §-ának (9) bekezdése a következõ hetediktizedik mondattal egészül ki: „Az iskolai sportköri foglalkozások megszervezéséhez — sportágak és tevékenységi formák szerint létrehozott iskolai csoportonként — (a továbbiakban: sportcsoport) hetente legalább kétszer negyvenöt percet biztosítani kell, a nem kötelezõ tanórai foglalkozások megszervezésére rendelkezésre álló, a (7) bekezdés alapján számított idõkeretbõl. Az iskolai sportkör kezdeményezésére a (7) bekezdés alapján az egész iskolára számított nem kötelezõ tanórai foglalkozásokra rendelkezésre álló idõkeret legalább húsz százalékát (a továbbiakban: minimális idõkeret) az iskolai sportkör foglalkozásainak a megszervezéséhez kell biztosítani, ha az iskolában a sportcsoportok száma eléri az egész iskolára számított nem kötelezõ tanórai foglalkozások számának a tíz százalékát. A minimális idõkeret arányosan csökkenthetõ, ha a sportcsoportok száma kevesebb a nem kötelezõ tanórai foglalkozásokra rendelkezésre álló idõkeret tíz százalékánál. A sportköri foglalkozásokat testnevelõ végzettséggel és szakképzettséggel rendelkezõ tanár vezeti.”

Source: https://magyarkozlony.hu/hivatalos-lapok/b2e30a6b751b862d5f1911c19d75d8bd032f549d/dokumentumok/eecd33369face798a681aba975c18df9334cf56e/letoltes